|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.05.2018.   |  | | --- | |  |   **Спољнотрговинска робна размена, април 2018.**  **Укупна спољнотрговинска робна размена Србије за период јануар-април 2018. године износи:**  – **14690,8 милионa долара – пораст од 27,8% у односу на исти период претходне године;**  – **11950,4 милиона евра – пораст од 10,9% у односу на исти период претходне године.**  **Извезено** је робе у вредности од **6302,1** **мил. долара**, што чини раст од 24,0% у односу на исти период претходне године, а **увезено је робе** у вредности од **8388,7 мил. долара**, што је за 30,8% више него у истом периоду претходне године.  **Извоз робе**, изражен у **еврима**, имао је вредност од **5126,4 милиона**, и то је повећање од 7,5% у поређењу са истим периодом претходне године. **Увоз робе** имао је вредност од **6824,0 милиона**, што представља повећање од 13,5% у односу на исти период прошле године.  **Дефицит** износи **2086,5 мил. долара**, што чини **повећање од 57,0%** у односу на исти период претходне године. Изражен у еврима, дефицит износи 1697,6 милиона, што је повећање од 36,2% у поређењу са истим периодом претходне године.  **Покривеност увоза извозом** је **75,1%** и мања је од покривености у истом периоду претходне године, када је износила 79,3%.  Посматрано регионално, највеће учешће у извозу Србије имао је Регион Војводине (33,6%); следи Београдски регион (26,4/%), Регион Шумадије и Западне Србије (23,7%), Регион Јужне и Источне Србије (16,3%), а око 0,1% извоза је неразврстано по територијама.  Највеће учешће у увозу Србије имао је Београдски регион (45,6%); следе Регион Војводине (28,8%), Регион Шумадије и Западне Србије (15,8%), Регион Јужне и Источне Србије (9,3%), а око 0,5% увоза није разврстано по територијама. Не располаже се подацима за Регион Косово и Метохија.  Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије.  У **структури извоза по намени производа** (принцип претежности) највише су заступљени производи за репродукцију, 58,2%(3667,4 мил. долара), следе роба за широку потрошњу, 31,1% (1959,1) и опрема, 10,7% (675,5). Некласификована роба по намени износи 0,0% (0,3 мил. долара).  У **структури увоза по намени производа** највише су заступљени производи за репродукцију, 57,0% (4779,9 мил. долара), следе роба за широку потрошњу, 18,6% (1559,6), и опрема, 12,2% (1025,9). Некласификована роба по намени износи 12,2% (1023,4 мил. долара).  Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 64,3% укупне размене.  **Главни спољнотрговински партнери**,појединачно, били су:   |  |  |  |  |  |  | | --- | --- | --- | --- | --- | --- | | **Извоз** | мил. USD | мил. EUR | **Увоз** | мил. USD | мил. EUR | |  |  |  |  |  |  | | Италија | 887.8 | 722.1 | Немачка | 1097.1 | 891.9 | | Немачка | 785.0 | 638.8 | Италија | 816.1 | 663.3 | | Босна и Херцеговина | 491.0 | 399.3 | Руска федерација | 726.2 | 592.3 | | Руска федерација | 358.4 | 291.5 | Кина | 689.9 | 561.3 | | Румунија | 296.7 | 241.3 | Мађарска | 444.3 | 361.6 |   Наш други по важности партнер јесу земље CEFTA, са којима имамо суфицит у размени од 709,4 мил. долара, који је резултат углавном извоза пољопривредних производа (житарице и производи од њих и разне врсте пића), гвожђа и челика, друмских возила, нафте и нафтних деривата. Извоз Србије износи 1029,3 а увоз 319,9 мил. долара за посматрани период. Покривеност увоза извозом је 321,8%. Изражено у **еврима**, извоз износи **836,8** а увоз **260,2** мил. евра (суфицит је 576,6 мил. евра, а покривеност увоза извозом 321,6%).  Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и кукуруз, а увози се кокс и полукокс од каменог угља и жица од гвожђа и челика), Црном Гором (лекови и руде олова и концентрати, а увозе се највише алуминијум, сирови и електрична енергија) и Македонијом (извоз топловаљаних трака у котуровима и отпаци од гвожђа и челика, а увозе се највише лекови за малопродају и топловаљани производи). Од осталих земаља истиче се и суфицит са Бугарском, Италијом, Румунијом, Словачком, Хрватском, Великом Британијом, Шведском и Словенијом. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом (због увоза енергената, пре свега, нафте и гаса). Следи дефицит са: Немачком, Турском, Мађарском, Пољском (увоз делова за моторна возила), Ираком, Белгијом, Украјином (увоз руде гвожђа и концентрати), Корејом, Француском, Швајцарском ...  **Према одсецима Стандардне међународне трговинске класификације (СМТК)**, извоз првих пет одсека чини 34,9% укупног извоза. Увоз првих пет одсека чини 26,5% укупног увоза. Одсек *неразврстана роба*, у који се сада укључује и роба на царинском складишту и у слободној зони, има учешће у укупном увозу 12,1%.   |  |  |  |  |  |  | | --- | --- | --- | --- | --- | --- | | **Извоз** | мил. USD | мил. EUR | **Увоз** | мил. USD | мил. EUR | |  |  |  |  |  |  | | Електричне машине и апарати | 675.5 | 549.5 | Друмска визила | 584.2 | 474.8 | | Друмска возила | 518.8 | 422.0 | Нафта и нафтни деривати | 518.6 | 423.0 | | Гвожђе и челик | 381.9 | 310.8 | Електричне машине и апарати | 504.0 | 410.0 | | Производи од каучука, нн | 317.4 | 258.2 | Индустријске машине за општу употребу | 330.0 | 268.2 | | Обојени метали | 304.3 | 247.7 | Медицински и фармацеутски производи | 286.1 | 232.7 |   У **априлу** 2018. годинеје извезено је робе у вредности од **1604,3 милиона долара**, што чини повећање од 20,1% у односу на исти месец претходне године. Увоз је износио **2160,9 милиона долара**,што је повећање од 34,4% у односу на исти месец претходне године.  Изражено у еврима **извезено** је робе у вредности од **1303,4 милиона евра**, што чини повећање од 4,2% у односу на исти месец претходне године. **Увоз** је износио **1755,8 милиона евра**, што чини повећање од 16,6% у односу на исти месец претходне године  Рачунато у доларима, десезонирани индекс април 2018 / март 2018. године показује пад извоза за 1,8% и раст увоза за 0,7%. Рачунато у еврима, десезонирани индекс април 2018 / март 2018. године показује пад извоза за 1,4% и раст увоза за 1,1%.  Према Номенклатури статистике спољне трговине (**НССТ**) за месец ***април***:  На листи првих 5 производа у **извозу**, прво место заузима извоз *сетова проводника за авионе, возила и бродове* (95 мил. долара)*;* друго место припада извозу *аутомобила*, *паљење свећицом*, *преко 1000, али испод 1500 cm3* (47 мил. долара); на трећем месту је извоз *нових спољних гума за аутомобиле* са 46 мил. долара*;* извоз *топло ваљаних производа (гвожђе и нелегирани челик) у котуровима* био је 41 мил долара; последње место припада извозу *дизел аутомобила, до 1500 cm3,* са 28 мил. долара.  Листа првих 5 производа у **увозу** показује да је *сирова нафта* (109 мил. долара) наш први увозни производ. Други по значају су *делови и прибор за моторна возила* (78 мил. долара).На трећем месту увозне листе је *природни гас* (57 мил. долара). *Лекове за малопродају* смоувезли за 53 мил. долара. Последње место заузима увоз *кокса и полукокса од каменог угља* са 25 мил. долара.  Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |